7. NAPIREND Ügyiratszám: BCS/554-18/2025.

**ELŐTERJESZTÉS**

a Képviselő-testület **2025. június 26-i** **nyilvános** ülésére

**Tárgy:** **A településrendezési eszközök felülvizsgálata során készült megalapozó vizsgálat és az alátámasztó javaslat tartalmát meghatározó főépítészi feljegyzés jóváhagyása**

# Előterjesztő: Antmann József polgármester

**Előkészítette:** dr. Varga Viktória jegyző

# TISZTELT KÉPVISELŐ-TESTÜLET!

Balatoncsicsó Község Önkormányzata Képviselő-testülete 2021. november 15-i ülésén döntött a településrendezési eszközök felülvizsgálatáról, majd elfogadta a településtervezési szerződést.

A felülvizsgálat a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet Korm. rendelet szerint lefolytatandó általános eljárás keretében történik.

A megalapozó vizsgálat elfogadására korábban már sor került, a tervező csapat elkészítette a településrendezési terv, valamint Balatoncsicsó község településfejlesztési tervének egyeztetésre alkalmas tervezetét, és lefolytatásra került a partnerségi egyeztetés.

Ezt követően elkészült Balatoncsicsó község új településtervének véleményezési dokumentációja, melyet véleményezés céljából az egyeztetésben részt vevő államigazgatási szerveknek megküldtünk.

A véleményezési szakaszban pótolni szükséges az önkormányzati főépítész megalapozó vizsgálat és az alátámasztó javaslat tartalmát meghatározó feljegyzésének testületi jóváhagyásáról szóló döntést.

A 419/2021. (VII. 15.) Korm. rendelet (7) bekezdés a) pontja és (8) bekezdése értelmében a megalapozó vizsgálat és az alátámasztó javaslat tartalmát a település önkormányzati főépítésze határozza meg a képviselő-testületnek címzett feljegyzésben. A feljegyzést a képviselő-testületnek jóvá kell hagynia.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

**HATÁROZATI JAVASLAT**

Balatoncsicsó Község Önkormányzata Képviselő-testülete az új településterv elkészítéséhez a jelen határozat mellékletét képező 419/2021. (VII. 15.) Korm. rendelet 7. § (7) bekezdése szerinti, a megalapozó vizsgálat és alátámasztó javaslat tartalmáról szóló önkormányzati főépítészi feljegyzést jóváhagyja.

Határidő: azonnal

Felelős: polgármester

Szentantalfa, 2025. június 20.

**Antmann József**

polgármester

**TELEPÜLÉSI FŐÉPÍTÉSZ FELJEGYZÉSE**

**Balatoncsicsó Község Településterve kapcsán**

A településterv készítésével kapcsolatos eljárásrendre és a terv tartalmára vonatkozóan *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII. 15.) Korm. rendelet (továbbiakban: Korm.r.) előírásai alkalmazandók.

Balatoncsicsó Község Településtervének elkészítéséhez kapcsolódó dokumentációk tartalmát, a tervezési terület lehatárolását és az eljárásrendet az alábbiakban határozzuk meg:

1. A tervezéssel érintett terület Balatoncsicsó Község teljes közigazgatási területe.

2. A településterv egyeztetése általános egyeztetési eljárásban történhet, tekintettel arra, hogy új tervfajta készítéséről van szó.

3. A tervezési dokumentáció tartalmát a Korm. r. követelményei szerint szükséges kidolgozni, a korábbi tervezési területet érintő hatályos tervdokumentációk felhasználásával, felülvizsgálatával, szükség esetén azok kiegészítésével. A megalapozó vizsgálatok a Korm. r. 1. mellékletében foglalt szempontrendszerre kiterjedően, de csak a település tekintetében releváns tartalommal készüljenek. Az alátámasztó munkarészek a Korm. r. 2. mellékletében foglalt szempontrendszerre kiterjedően, de csak a település tekintetében releváns tartalommal készüljenek.

Balatoncsicsó, 2025. június 20.



**Németh Balázs**

Balatoncsicsó Község Főépítésze